Publication: Magyar Közlöny
Issue: MK-2003-142 (Year: 2003, Number: 142)
Era: 1990-2004
Section: állampolgárnak joga van a környezeti ismeretek megszerzéséhez, ismereteinek fejlesztéséhez, és ennek a lehetõségnek a biztosítása elsõsorban állami és önkormányzati feladat. A természet védelmérõl szóló 1996. évi LIII. törvény
Paragraph Index: 707

64. § (1) bekezdése értelmében a természet védelmével kapcsolatos ismeretek oktatásával elõ kell segíteni, hogy a társadalom természetvédelmi kultúrája növekedjen, ezért a nemzetipark-igazgatóságok számára ez a feladat egyben törvényi elõírás is. A Tvt. 64. § (3) bekezdése által elrendelt, a természet védelme iránti elkötelezettséget szolgáló madarak és fák napjához, továbbá a Föld napjához, az európai nemzeti parkok napjához, a nemzetközi madármegfigyelõ naphoz, a falunaphoz és az egyéb jeles napokhoz köthetõ rendezvények, megemlékezések a társadalom széles rétegeinek nyújthatnak kitûnõ alkalmat arra, hogy betekintést nyerjenek az egyes igazgatóságok munkájába, megismerkedjenek az adott tájegységekre jellemzõ védett természeti területekkel, értékekkel és a természetvédelem fõ célkitûzéseivel. A nemzetipark-igazgatóságok által szervezett többnapos programok, rendezvények, találkozók, táborok — például erdõk hete, természetismereti hét, helytörténeti táborok, nemzetközi mûvésztáborok, erdei iskolák, természeti táborok — alatt a résztvevõk már mélyebb ismereteket szerezhetnek természeti környezetünkrõl. Mindezek elsõsorban a fiatal generáció számára nyújthatnak olyan maradandó élményt, amely egy életre szóló elkötelezettséget eredményez a természet védelme iránt. A bemutató jellegû rendezvények mellett fontos szerepe van az egészséges életmódra történõ nevelésnek, ami különbözõ sportnapok, sportrendezvények (mezei futóverseny, tájfutóverseny, túrakerékpár-verseny, egyéb kupaverseny stb.) szervezésével biztosítható. A szellemi versenyek — például Kaán Károly természetismereti verseny, Herman Ottó országos biológiai verseny, Teleki Pál országos földrajz-földtan verseny, országos madarak és fák napi vetélkedõ — továbbra is támogatandók, mert e rendezvények ugyancsak a természetrõl szerzett ismeretek bõvülését szolgálják. A középiskolások részére szervezett környezet- és természetvédelmi akciók közvetlen haszna vitathatatlan, ezek az egyéni felelõsségérzet kibontakozását is elõsegíthetik. A KvVM és a nemzetipark-igazgatóságok által kiírt pályázatok célja az önálló kutatómunka támogatása, melynek során a pályázók a lakóhelyük környezetében lévõ természeti értékeket tárják fel (például élõ örökségünk pályázat, Cholnoky Jenõ karszt- és barlangkutatási pályázat). 5.4.3.3.3. Környezeti nevelés, oktatás, szemléletformálás, PR A környezeti nevelés, oktatás, szemléletformálás, a védett természeti értékek bemutatása összehangolt feladata kell legyen a köz- és felsõoktatásnak (azon belül különösen a tanárképzésnek) és a természetvédelmi ágazatban mûködõ szervezeteknek. A célok elérése érdekében szükséges az érintett tárcák erdei iskolákkal, természet- és környezetvédõ táborokkal, ökoturisztikai programokkal kapcsolatos elképzeléseinek, programjainak összeegyeztetése. A környezettudatosság növelése, a természeti értékek széles körû elismerése nélkül a természetvédelemnek nincs jövõje. A szemléletformálás célcsoportjai közé tartozik a társadalom minden rétege, de igazán hatékony és hosszú távú eredményeket e területen a gyerekek és fiatalok körében lehet elérni. A természet védelmét szolgáló ismeretterjesztõ, oktató, szemléletformáló tevékenység során ugyanakkor figyelmet kell fordítani a helyi társadalomra és a helyi önkormányzatokra is kihatással levõ, élethosszig tartó tanulást (life-long-learning) elõsegítõ felnõttoktatásra és nevelésre is. Fontos feladata tehát a természetvédelmi szervezeteknek az oktatásban, nevelésben, szemléletformálásban való részvétel. A természet védelmérõl szóló 1996. évi LIII. törvény 69. §-a alapján központi költségvetésbõl támogatható a természetvédelmi célú oktatási, ismeretterjesztési és szemléletformálási tevékenység is. Biztosítani kell, hogy a természetvédelem oktatása megjelenjen a közoktatásban, és az egészséges életmódra nevelés részeként az ifjúsági szabadidõs és sportprogramokba is beépüljön. Szükséges fejleszteni az erdei iskolák (erdei óvodák) hálózatát, és lehetõvé kell tenni, hogy minden gyermek évente legalább egyszer az iskola falain kívül, a szabad természetben ismerkedhessen meg hazánk természeti értékeivel. Ennek érdekében a nemzetipark-igazgatóságok és vízügyi igazgatóságok erre a célra alkalmas objektumaiban lehetõséget kell biztosítani a nyári táborozásra. Ezzel egyidejûleg fontos feladat az óvodapedagógusok, az érintett 2003/142. szám általános és középiskolai tanárok továbbképzésében is fokozott hangsúlyt fektetni a természetismeret bõvítésére. A nemzeti parkokban lévõ tájékoztatási és fogadóközpontok infrastruktúrájának, mûködésének tervezésekor gondoskodni kell a természetvédelmi oktatóközponti funkciók létesítésérõl, mûködtetésérõl is. Támogatni kell a különbözõ társadalmi szervezetek, alapítványok, egyházi szervezetek, önkormányzatok stb. környezet- és természetvédelmi ismereteket nyújtó szabadidõs, nevelési és ismeretterjesztési tevékenységét. 5.4.3.3.4. Honlapok készítése, folyamatos aktualizálása Az informatika és a világháló (World Wide Web) rohamos fejlõdése folyamatosan formálja és változtatja az információs csatornák felhasználási lehetõségeit. A személyi számítógépeket használók többsége (szakemberek, kutatók, diákok) ma már döntõen az interneten elérhetõ honlapokról szerzi be a számára szükséges információkat. A honlapok egyfajta cégismertetõként mûködnek: az egyes oldalakon rengeteg hasznos adatot, szöveges és egyéb képi információt közölhetünk az érdeklõdõkkel. A honlapok kialakításával, fejlesztésével és frissítésével bármely más kommunikációs csatornánál hatékonyabban közvetíthetünk közérdekû adatokat és más, a természetvédelmi munkát ismertetõ és népszerûsítõ információkat. A honlapok — interaktív jellegüknél fogva — a tulajdonos számára is értékes adatokat nyújthatnak. 5.4.3.4. Az állatvédelem Az állatok védelmérõl és kíméletérõl szóló 1998. évi XXVIII. törvényt a környezetvédelmi tárca dolgozta ki több mint 10 évi egyeztetõ munkával. Hatálybalépését követõen az állatvédelmi feladatok döntõen a Földmûvelésügyi és Vidékfejlesztési Minisztériumhoz kerültek, a KvVM-nél a fogságban lévõ vadon élõ állatokkal kapcsolatos tennivalók maradtak. Ezzel kapcsolatban vannak EU-jogharmonizációs és jogszabály-alkotási feladataink. Az állatkertek és állatotthonok létesítésérõl, mûködésérõl és fenntartásáról szóló 3/2001. (II. 23.) KöM—FVM— NKÖM—BM együttes rendelet módosítása — elsõsorban az állatkertek kérése miatt — jelenleg folyamatban van. A veszélyes állatokról és tartásuk engedélyezésének részletes szabályairól szól a 8/1999. (VIII. 13.) KöM—FVM— NKÖM—BM együttes rendelet, amely szintén fontos feladatokat határoz meg. A végrehajtási jogszabályok jelentõs többletengedélyezési, ellenõrzési feladatot rónak a nemzetipark-igazgatóságokra, ilyen például az állatkertek mûködtetésének engedélyezése, ellenõrzése; a hazai természetvédelmi oltalom, illetve nemzetközi természetvédelmi egyezmény hatálya alá tartozó veszélyes állat esetében a tartás engedélyezése, ellenõrzése; az egyéb veszélyes állatok esetén a szakhatósági feladatok ellátása; a védett, illetve nemzetközi természetvédelmi egyezmény hatálya alá tartozó állatok esetében az állatvédelmi törvény elõírásainak ellenõrzése, szükség esetén a bírságolás. E feladatok összehangolása, egységesítése, irányítása a minisztérium feladata. 5.4.3.5. A védjegyrendszer kialakítása, mûködtetése Az Európai Unió a közös mezõgazdasági politika (CAP) reformjához kapcsolódva a különleges tulajdonság (2082/92) és az ökológiai (bio-) termelés (2092/91) tanúsításával együtt szabályozta az eredetmegjelölés és a földrajzi jelzés védelmét. Az ezzel foglalkozó 3 rendelet legfontosabb gazdasági háttere a következõ: — a római szerzõdés alapján megvalósult közös mezõgazdasági politika által inspirált intenzív gazdálkodás nemkívánatos „melléktermékként” hatalmas árufeleslegeket és környezeti szennyezõdéseket is produkált; — az elmaradt vidékek munkaerõ-megtartó képessége folyamatosan csökkent, a fejlett, iparosodott régiók túlnépesedtek; — az élelmiszer-fogyasztás mennyisége stagnál, miközben a specialitások iránti igény egyre növekszik. A védett természeti területek körülbelül 40%-án folyhat valamilyen mezõgazdasági termelés, mivel az itt lévõ természeti értékek az extenzív gazdálkodáson keresztül tarthatók fenn. Az ennek eredményeként elõállított termékeket meg kell jelölni, védjeggyel kell ellátni, így lehet felhívni a fogyasztó figyelmét arra, hogy egészséges terméket vesz meg. A védett természeti területen elõállított termékek teljes mértékben a környezet- és természetvédelmi szempontok figyelembevételével készülnek el, az élelmiszerbiztonsági elõírásoknak maximálisan megfelelnek. MELLÉKLET: AZ 1996. ÉVI LIII. TÖRVÉNYBÕL FAKADÓ JOGALKOTÁSI KÖTELEZETTSÉGEK I. MEGALKOTOTT JOGSZABÁLYOK Kormányrendeletek (6 db):

Source: https://magyarkozlony.hu/hivatalos-lapok/baf51686730c8137e4c342fa81918d3f73ae7a16/dokumentumok/51c758a44d8c6475668366ce44e0c0b168fe9de9/letoltes